CELEX: 32015R1019
Language: hr
Date: 2015-06-29 00:00:00
Title: Provedbena uredba Komisije (EU) 2015/1019 оd 29. lipnja 2015. o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije, o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije i o stavljanju izvan snage Provedbene uredbe Komisije (EU) 2015/49

30.6.2015   
            
            
               HR
            
            
               Službeni list Europske unije
            
            
               L 163/18
            
         PROVEDBENA UREDBA KOMISIJE (EU) 2015/1019
   оd 29. lipnja 2015.
   o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije, o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije i o stavljanju izvan snage Provedbene uredbe Komisije (EU) 2015/49
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”),
   uzimajući u obzir Provedbenu uredbu Vijeća (EU) br. 1106/2013 od 5. studenoga 2013. o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (2), a posebno njezin članak 2.,
   budući da:
   A.   MJERE NA SNAZI
   
   
               (1)
            
            
               Vijeće je Provedbenom uredbom (EU) br. 1106/2013 uvelo konačnu antidampinšku pristojbu na uvoz u Uniju žica od nehrđajućeg čelika:
               
                           —
                        
                        
                           s masenim udjelom nikla od 2,5 % ili više, osim žica s masenim udjelom od 28 % ili više, ali ne više od 31 % nikla te 20 % ili više, ali ne više od 22 % masenog udjela kroma;
                        
                     
                           —
                        
                        
                           s manje od 2,5 % masenog udjela nikla, osim žica s masenim udjelom od 13 % ili više, ali ne više od 25 % kroma i 3,5 % ili više, ali ne više od 6 % masenog udjela aluminija,
                        
                     trenutačno obuhvaćenih oznakama KN 7223 00 19 i 7223 00 99, podrijetlom iz Indije („dotični proizvod”).
            
         
               (2)
            
            
               U ispitnom postupku koji je doveo do uvođenja konačne antidampinške pristojbe surađivao je velik broj proizvođača izvoznika iz Indije. Zbog toga je Europska komisija („Komisija”) odabrala uzorak indijskih proizvođača izvoznika kao predmet istražnog postupka.
            
         
               (3)
            
            
               Vijeće je uvelo pojedinačne stope pristojbe na uvoz dotičnog proizvoda u rasponu od 0 % do 12,5 % za trgovačka društva uključena u uzorak i ponderiranu prosječnu pristojbu od 5 % za trgovačka društva koja surađuju, a nisu uključena u uzorak.
            
         
               (4)
            
            
               Vijeće je uvelo i pristojbu od 12,5 % na razini zemlje za sva ostala trgovačka društva koja se nisu javila ili nisu surađivala u ispitnom postupku.
            
         
               (5)
            
            
               Člankom 2. Provedbene uredbe (EU) br. 1106/2013 propisano je da kada novi indijski proizvođač izvoznik Komisiji dostavi dovoljno dokaza:
               
                           (a)
                        
                        
                           da dotični proizvod nije izvozio u Uniju tijekom razdoblja na kojem se mjere temelje, odnosno od 1. travnja 2011. do 31. ožujka 2012. („razdoblje ispitnog postupka”);
                        
                     
                           (b)
                        
                        
                           da nije povezan s izvoznikom ili proizvođačem koji podliježe antidampinškim mjerama koje su uvedene tom Uredbom; i
                        
                     
                           (c)
                        
                        
                           da je dotični proizvod doista izvozio u Uniju nakon razdoblja ispitnog postupka ili da je preuzeo neopozivu ugovornu obvezu izvoza znatne količine dotičnog proizvoda u Uniju nakon razdoblja ispitnog postupka,
                        
                     članak 1. stavak 2. te Uredbe može se izmijeniti tako da se novim proizvođačima izvoznicima odobri stopa pristojbe koja se primjenjuje na trgovačka društva koja surađuju, a koja nisu uključena u uzorak, odnosno ponderirana prosječna pristojba od 5 %.
            
         B.   ZAHTJEV NOVOG PROIZVOĐAČA IZVOZNIKA
   
   
               (6)
            
            
               Indijska trgovačka društva Superon Schweisstechnik India Ltd. („prvi podnositelj zahtjeva”) i Anand ARC Ltd. („drugi podnositelj zahtjeva”) zatražila su da im se odobri stopa pristojbe koja se primjenjuje na trgovačka društva koja surađuju, a koja nisu uključena u uzorak („status novog proizvođača izvoznika” ili „SNPI”).
            
         
               (7)
            
            
               Provedeno je ispitivanje kako bi se utvrdilo ispunjuju li podnositelji zahtjeva kriterije za dodjelu statusa novog proizvođača izvoznika kako je navedeno u članku 2. Provedbene uredbe (EU) br. 1106/2013.
            
         
               (8)
            
            
               Podnositeljima zahtjeva poslan je upitnik s molbom da dostave dokaze o ispunjivanju svih kriterija utvrđenih u članku 2. Provedbene uredbe (EU) br. 1106/2013.
            
         
               (9)
            
            
               Komisija je zatražila i provjerila sve podatke koje je smatrala potrebnima kako bi utvrdila ispunjuju li kandidati tri kriterija potrebna za dodjelu statusa novog proizvođača izvoznika. Posjeti radi provjere obavljeni su u prostorijama sljedećih trgovačkih društava:
               
                           —
                        
                        
                           Superon Schweisstechnik India Ltd., Gurgaon,
                        
                     
                           —
                        
                        
                           Anand ARC Ltd., Mumbai.
                        
                     
         
               (10)
            
            
               Prvi podnositelj zahtjeva dostavio je dostatne dokaze o ispunjivanju triju kriterija navedenih u članku 2. Provedbene uredbe (EU) br. 1106/2013. Prvi podnositelj zahtjeva uspio je zapravo dokazati:
               
                           i.
                        
                        
                           da dotični proizvod nije izvozio u Uniju tijekom razdoblja od 1. travnja 2011. do 31. ožujka 2012.;
                        
                     
                           ii.
                        
                        
                           da nije povezan ni s jednim izvoznikom ili proizvođačem iz Indije koji podliježe antidampinškim mjerama uvedenima Provedbenom uredbom (EU) br. 1106/2013 i
                        
                     
                           iii.
                        
                        
                           da je od listopada 2012. u Uniju uistinu izvezao znatnu količinu od 30 tona dotičnog proizvoda;
                        
                     te mu se stoga može odobriti stopa pristojbe koja se primjenjuje na trgovačka društva koja surađuju, a koja nisu uključena u uzorak, odnosno 5 % u skladu s člankom 2. Provedbene uredbe (EU) br. 1106/2013, i trebalo bi ga dodati na popis indijskih proizvođača izvoznika koji surađuju, a koji nisu uključeni u uzorak.
            
         
               (11)
            
            
               Drugi podnositelj zahtjeva, međutim, nije ispunio prvi kriterij jer je dotični proizvod izvozio u Uniju tijekom razdoblja ispitnog postupka. Stoga je njegov zahtjev za dodjelu SNPI-ja odbačen.
            
         
               (12)
            
            
               Komisija je obavijestila podnositelje zahtjeva i industriju Unije o prethodno navedenim nalazima te im je omogućila očitovanje. Jedan proizvođač izvoznik zatražio je retroaktivnu primjenu odluke. No postojećim postupkom takva mogućnost nije predviđena te je dotični proizvođač izvoznik o tome obaviješten. Druga očitovanja nisu dostavljena.
            
         
               (13)
            
            
               Prvom podnositelju zahtjeva potrebno je dodijeliti novu dodatnu oznaku TARIC (B997). Isključivo zbog tehničke integracije u TARIC, ovom bi se Uredbom trebala izmijeniti Provedbena uredba Vijeća (EU) br. 861/2013 (3) tako da se prvom podnositelju zahtjeva dodijeli ista dodatna oznaka TARIC (B997).
            
         
               (14)
            
            
               Provedbena uredba Komisije (EU) 2015/49 (4) donesena je bez pridobivanja mišljenja Odbora uspostavljenog člankom 15. stavkom 1. Osnovne uredbe. Kako bi se omogućila pravna sigurnost i zaštitila opravdana očekivanja, Provedbenu uredbu Komisije (EU) 2015/49 trebalo bi stoga staviti izvan snage, a njezin sadržaj ponovno donijeti s učinkom od stupanja na snagu Provedbene uredbe (EU) 2015/49.
            
         
               (15)
            
            
               Ova je Uredba u skladu s mišljenjem Odbora uspostavljenog člankom 15. stavkom 1. Osnovne uredbe,
            
         DONIJELA JE OVU UREDBU:
   Članak 1.
   Provedbena uredba (EU) br. 1106/2013 mijenja se kako slijedi:
   
               (a)
            
            
               dodatna oznaka TARIC „B781” iz tablice u članku 1. stavku 2. zamjenjuje se tekstom „vidjeti Prilog”;
            
         
               (b)
            
            
               Prilog se zamjenjuje Prilogom ovoj Uredbi.
            
         Članak 2.
   Unos „B999” iz tablice u članku 1. stavku 2. Provedbene uredbe Vijeća (EU) br. 861/2013 zamjenjuje se sljedećim: „B999 (za Superon Schweisstechnik India Ltd., Gurgaon, Haryana, Indija, dodatna oznaka TARIC je B997)”.
   Članak 3.
   Provedbena uredba (EU) 2015/49 stavlja se izvan snage s učinkom od 16. siječnja 2015.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije. Pravne učinke ima od 16. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  SL L 298, 8.11.2013., str. 1.
   
   
      (3)  Provedbena uredba Vijeća (EU) br. 861/2013 od 2. rujna 2013. o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (SL L 240, 7.9.2013., str. 1.).
   
      (4)  Provedbena uredba Komisije (EU) 2015/49 оd 14. siječnja 2015. o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije i o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (SL L 9, 15.1.2015., str. 17.).
   
      PRILOG
      Indijski proizvođači izvoznici koji surađuju, a nisu uključeni u uzorak:
      
                  Naziv trgovačkog društva
               
               
                  Grad
               
               
                  Dodatna oznaka TARIC
               
            
                  Bekaert Mukand Wire Industries
               
               
                  Lonand, Tal. Khandala, Satara District, Maharashtra
               
               
                  B781
               
            
                  Bhansali Bright Bars Pvt. Ltd.
               
               
                  Mumbai, Maharashtra
               
               
                  B781
               
            
                  Bhansali Stainless Wire
               
               
                  Mumbai, Maharashtra
               
               
                  B781
               
            
                  Chandan Steel
               
               
                  Mumbai, Maharashtra
               
               
                  B781
               
            
                  Drawmet Wires
               
               
                  Bhiwadi, Rajasthan
               
               
                  B781
               
            
                  Jyoti Steel Industries Ltd.
               
               
                  Mumbai, Maharashtra
               
               
                  B781
               
            
                  Mukand Ltd.
               
               
                  Thane
               
               
                  B781
               
            
                  Panchmahal Steel Ltd.
               
               
                  Dist. Panchmahals, Gujarat
               
               
                  B781
               
            
                  Superon Schweisstechnik India Ltd
               
               
                  Gurgaon, Haryana
               
               
                  B997